ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
25 มี.ค. 2558

ตลาดหุ้น
แนวโน้มภาคบ่าย: ผันผวนในกรอบ
– ตลาดหุ้นไทยเช้านี้แกว่งตัวในกรอบแคบ ขณะไร้ปัจจัยหนุนใหม่ โดยการซื้อขายยังสะท้อนการเก็งกำไรช่วงสั้นๆด้วยวอลุ่มเบาบาง
– การออกมาทยอยปรับลดคาดการณ์เศรษฐกิจไทยลง ของธปท.และธนาคารกสิกรไทย ที่ 3.8% และ2.8% ตามลำดับ รวมถึงที่อื่นๆ ได้ส่งผลให้บรรยากาศการลงทุนค่อนข้างเงียบเหงา และทำให้ตลาดยังมีความเสี่ยงในการปรับตัวลง หลังนักวิเคราะห์อาจมีการปรับลดคาดการณ์ผลประกอบการลงอีก
– ปัจจัยภายนอกในสัปดาห์นี้คาดว่ามีผลกระทบต่อตลาดหุ้นไทยค่อนข้างน้อย ขณะกรีซจะมีการยื่นนโยบายปฎิรูปเศรษฐกิจต่อกลุ่มทรอยก้าในสัปดาห์หน้า
– มอง SET บ่ายนี้ แกว่งตัวในกรอบ โดยแรงซื้อขายที่ค่อนข้างน้อย ยังมีโอกาสเหวี่ยงตลาดแรงๆได้ มองกรอบบ่ายนี้ 1510-1520,1530
– กลยุทธ์ระยะสั้นเก็งกำไรในกรอบ โดยกลุ่มธุรกิจนาโนไฟแนนซ์ รวมถึงก่อสร้างยังน่าสนใจในปีนี้ ขณะราคาปรับลงมาค่อนข้างต่ำ
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,518.04 เปลี่ยนแปลง +3.59 จุด มูลค่าการซื้อขาย 13,961 ลบ.
เริ่มทรงตัวแต่ยังมีสัญญาณอิงทางบวกจากเครื่องมือที่เดินหน้าขึ้นต่อเนื่องหลังให้สัญญาณซื้อท้ายตลาดวานนี้ ดัชนีจึงมีน้ำหนักที่ จะปรับตัวขึ้นต่อ ระยะสั้นยกแนวรับขึ้นเป็น 1507-1505 จุด แนวต้าน 1525 จุด